Sossi kõrghoonete piirkonda jääb viis arhitektuurimälestist: tselluloosi- ja paberivabriku I paberivabrik (Tartu mnt 80), tselluloosi- ja paberivabriku hoovipoolne tööstushoone korstnaga (Tartu mnt 80), tselluloosi- ja paberivabriku II paberivabrik (Tartu mnt 82), tselluloosi- ja paberivabriku paekivimüür (Tartu mnt 84, 84A, 84C) ja tselluloosi- ja paberivabriku tselluloositsehh (Tartu mnt 84A).  Seega jääb Sossi kõrghoonete piirkond osaliselt kultuurimälestiste kaitsevööndisse ning kõrghoonete rajamise täpsed tingimused sätestatakse eraldi muinsuskaitse eritingimustega.